-Ոչ մի դեպքում: Ի դեպ, թևերի մասին․ մենք ունեինք նաև արտ-ինստալյացիայի նախագիծ, որն այդպես էլ կոչվում էր՝ «Ազատության թևեր»: Մենք մշակել էինք այն Հանրապետության անկախության 25-ամյակի առթիվ: Եվ մրցույթ էինք հայտարարել փոքր ճարտարապետական ձևի համար: Արդյունքում, ստացված 20 գաղափարներից ընտրեցինք լավագույնը: Դրա ոգեշնչումն էին դարձել Ֆիբոնաչչիի թվերը: Խոսքը շատ հետաքրքիր, թեպետ և մետաղական, բայց շատ թեթև թևերի մասին էր, որոնց առջև կարելի էր կանգնել և լուսանկարվել ի հիշատակ: Կարծես թե քո հետևում աճել են ազատության թևեր: Սակայն մայրաքաղաքում տեղադրելուն գործը չհասավ: Գեղխորհուրդը ուսումնասիրեց նախագիծը, սակայն դեմ քվեարկեց: Պատճառը հասկանալի չէր: Երևի թե, դուր չեկավ հենց նախագծի իրացումը: Արդյունքում, երիտասարդ ճարտարագետները, որոնք բավականին մանրակրկիտ էին աշխատում նախագծի վրա, ծայրահեղ հիասթափված էին: Այնուամենայնիվ, մենք միևնույն է փորձելու ենք «թռչել»՝ առաջ տանելով նախագիծը: Որը տրամաբանորեն հիանալի է կառուցված, ինչպես նաև իմաստային առումով բավականին ներդաշնակ է մեր հասարակության ներկայիս աշխարհընկալման հետ: Ի դեպ, ինչպես և մյուս մեր աշխատանքները: